CELEX: 62022TN0077
Language: et
Date: 2022-02-09 00:00:00
Title: Kohtuasi T-77/22: 9. veebruaril 2022 esitatud hagi – Asesores Comunitarios versus komisjon

28.3.2022   
            
            
               ET
            
            
               Euroopa Liidu Teataja
            
            
               C 138/31
            
         
      9. veebruaril 2022 esitatud hagi – Asesores Comunitarios versus komisjon
      (Kohtuasi T-77/22)
      (2022/C 138/36)
      Kohtumenetluse keel: inglise
      
         Pooled
      
      
         Hageja: Asesores Comunitarios SL (Madrid, Hispaania) (esindaja: advokaat J. Monrabà Bagan)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 3. detsembri 2021. aasta otsus C(2021) 8946 (final), millega keelati Hispaania taaste- ja vastupidavuskava avaldamine; ja
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kostja on vääralt kohaldanud määruse (EÜ) nr 1049/2001 (1) artikli 4 lõike 1 punkti a neljandat taanet, kahjustades avalikke huve seoses finants- ja majanduspoliitikaga. Hageja väidab lisaks, et vaidlustatud otsuses ei ole täpselt esitatud asjaolusid hüpoteetilise ohu kohta Hispaania Kuningriigi majandusstabiilsusele, mille tooks kaasa taaste- ja vastupidavuskava avaldamine hagejale.
               
            
                  2.
               
               
                  Teine väide, et kostja on vääralt kohaldanud määruse (EÜ) nr 1049/2001 artikli 4 lõike 1 punkti b, kui leidis, et taotletud dokumentide üldsusele avaldamine rikuks nendes dokumentides nimetatud isikute eraelu puutumatust ja isikupuutumatust.
               
            
                  3.
               
               
                  Kolmas väide, et kostja on vääralt kohaldanud määruse (EÜ) nr 1049/2001 artikli 4 lõiget 3, kui leidis, et taotletud dokumentide üldsusele avaldamine kahjustaks oluliselt käimasolevat otsustusprotsessi.
               
            
                  4.
               
               
                  Neljas väide, et kostja on vääralt kohaldanud määruse (EÜ) nr 1049/2001 artikli 4 lõiget 3, kui leidis, et taotletud dokumentide avaldamiseks ei ole tuvastatud ülekaalukat üldist huvi, mis oleks olulisem, kui vajadus kaitsta käimasolevat otsustusprotsessi.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43–48; ELT eriväljaanne 01/03, lk 331).